Alžeeria

Alžeeria on riik, mis asub Aafrika põhjaosas, Vahemerest lõuna pool. Naaberriigid on Maroko, Mauritaania, Lääne-Sahara, Mali, Niger, Liibüa ja Tuneesia. Pealinn on Alžiir, kus elab 2011. aasta andmetel 3 415 811 inimest. Alžeerias räägitakse araabia ja tamasitki keelt. Rahaühik on dinaar (DZD).[viide?] Riigi lipp on roheline-valge. Selle keskel on punane poolkuu, millel on keskel punane täht. Roheline värv tähistab religiooni ja valge värv kodanike puhast mõtlemist. Poolkuu ja täht tähistavad islami usku.[viide?] Vapi taustal on mäe tagant tõusev päike, mis tähistab tõusu. Vapi allosas on punane poolkuu koos tähega, vasakul aga tehased, mis tähistavad riigi arengut. Vapp võeti kasutusele siis, kui iseseisvuti Prantsusmaa mõju alt.[viide?] Alžeeria rannajoone pikkus on 998 km. 2017. aasta andmetel elab Alžeerias 41 318 142 inimest. Laste arv sünnituseas naise kohta on Alžeerias 2,59 last, imikusuremus on 17,6‰. Oodatav eluiga sünnihetkel on Alžeerias 77,5 eluaastat. Sündimuskordaja oli 2015. aastal 23,67 promilli ja suremuskordaja 4,31 promilli. Keskmine eluiga on 72,3 aastat. Meestel on see 70,9 ja naistel 73,7 aastat. Alžeeria rahvastikupüramiidilt on näha, et noorte osakaal on suur ja lapsi sünnib palju. Saab järeldada, et riik on rahvastikuarengu 1. etapis. Vanu inimesi on Alžeerias vähe. 20–30-aastasi on vähem, sest Alžeerias peeti 1990. aastatel kodusõda. On prognoositud, et edaspidi sündimus langeb ja iive väheneb. Immigrantide osatähtsus riigis on 0,6%. Linnastumise tase oli 2015. aastal 70,7%. On ennustatud, et 2025. aastaks on linnastumise tase 74,6%. Slummides elavate inimeste osatähtsus on 11,9%. Asustustihedus oli 2015. aastal 17,3 in/km². Tihedamini on asustatud Alžeeria Vahemere-äärne põhjaosa. Kõrbealad on hõredalt asustatud.[viide?] Tööjõu suurus oli 2014. aastal 12,19 miljonit inimest. 2006. aastal elas 23% elanikkonnast allpool vaesuspiiri. Tööealistest töötas 2017. aastal 13,3% põllumajandus-, 39,3% tööstus- ja 47,4% teenindussektoris. Töötute osakaal oli Alžeerias 2017. aasta seisuga 11,7%. Töötuse poolest on Alžeeria maailmas 155. kohal.[viide?] Riik on külastatavuselt Aafrikas neljas, maailmas aga 80 enim külastatava riigi hulgas. Külastatuimad kohad on Sahara kõrb, Beni Hammadi kindlus ja muistne Djémila linn. Turism moodustas 2018. aastal 10,3% sisemajanduse kogutoodangust.[viide?] Alžeeria suurimad ekspordiartiklid on nafta, toorõli ja maagaas. Tähtsaimad ekspordipartnerid olid 2013. aastal Hispaania (20,6%), Prantsusmaa (9,3%), USA 8,1%, Holland (6,9%), Kanada 6%, Brasiilia (5,6%). Alžeeria suurimad impordiartiklid on toidu- ja tarbekaubad. Tähtsamad impordipartnerid olid 2013. aastal Prantsusmaa (15,1%), Hiina (11,6%), Itaalia (10,8%), Hispaania (9,9%) ja Saksamaa (4,6%). Alžeeria on jaotatud 48 provintsiks, 553 ringkonnaks ja 1541 vallaks. Alžeeria riigipeade loend Alžeeria linnade loend Zaijaniidide riik Alžeeria jalgpallikoondis Alžeeria sihtnumbrite loend Numiidia عدد سكان الجزائر بلغ 43,9 مليون نسمة في يناير الماضي Maailmapanga andmebaas, vaadatud 20.10.2018. Maailmapanga andmebaas, vaadatud 27.05.2019. ["Population". United Nations.] "CIA". The World Factbook. Originaali arhiivikoopia seisuga 30. september 2012. Vaadatud 20. augustil 2015. ["Algeria". United Nations.] [Bellini, Nicola; Pasquinelli, Cecilia (toim-d). "Tourism in the City: Towards an Integrative Agenda on Urban Tourism". Springer. Lk 130–131. Vaadatud 20. jaanuaril 2023.]  Alžeeria – kasutusnäited, päritolu, sünonüümid ja tõlked Vikisõnastikus